L'Ajuntament d'Alaquàs retrà homenatge a l'artista faller José Vicente Zurita
26/03/2013

# L'Ajuntament d'Alaquàs retrà homenatge a l'artista faller José Vicente Zurita

*   26/03/2013
*   [Imprimir](#)
*   Compartir
*    https://www.alaquas.org/documento.asp?id\_do=13715

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13715%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20retr%C3%A0%20homenatge%20a%20l%27artista%20faller%20Jos%C3%A9%20Vicente%20Zurita)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13715/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13715/26032013foto_zurita_Form_4.jpg)](https://www.alaquas.org/ficheros/documentos/2013/2/13715/26032013foto_zurita_Form_10.jpg "<a href='https://www.alaquas.org/ficheros/documentos/2013/2/13715/26032013foto_zurita_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs retrà homenatge a l'artista faller José Vicente Zurita</a>")

El Ple de la Corporació Municipal reconeixerà demà, a proposta de l'alcaldessa d'Alaquàs, la trajectòria professional de l'artista faller i veí de la localitat, José Vicente Zurita, guanyador dels dos primers premis de les falles grans i infantils d'Alaquàs.

El Ple de la Corporació Municipal d'Alaquàs iniciarà demà la sessió ordinària amb un acte de reconeixement a l'alaquaser José Vicente Zurita Abad, artista faller que enguany ha aconseguit el primer premi de les falles gran i infantil d'Alaquàs a més d'altres reconeixements en sis poblacions de l'Horta. Es tracta d'una proposta de l'alcaldessa d'Alaquàs, Elvira García Campos, per reconèixer la trajectòria professional d'aquest jove que en els últims anys ha assolit grans èxits.

José Vicente Zurita porta una dilatada trajectòria professional en el món de les falles. Treballa com a artista des dels 13 anys i ha col·laborat amb artistes fallers de renom de la secció especial de València. L'any 2000 va muntar el seu propi negoci i des d'aleshores ha aconseguit diversos èxits. La seua primera falla en solitari, en col·laboració amb el seu germà, la va realitzar per a la seua comissió, l'avinguda Miguel Hernández. Als anys següents va treballar per a un gran nombre de falles de pobles com Alaquàs, Aldaia, Cullera, Burjassot, Manises, Paiporta, Ribarroja, Torrent i Paterna entre d'altres. Al llarg d'aquests anys ha aconseguit diversos premis, tant en monuments com en guardons d'Enginy i Gràcia, Fantasia i Ninot Indultat.

En tots aquests anys s'ha dedicat íntegrament als monuments infantils fins que a l'any 2011 va plantar per primera vegada un monument gran per a la falla Verge de l'Olivar d'Alaquàs, obtenint el primer premi. L'any passat va aconseguir de nou el primer premi amb la mateixa comissió, sent el guanyador del monument gran de les falles d'Alaquàs i del monument infantil de les falles d'Aldaia.

**9 premis a l'any 2013**

Zurita ha plantat enguany un total de dotze falles, nou infantils i tres grans en diferents poblacions de l'Horta, on ha aconseguit grans èxits. A Alaquàs ha superat la seua trajectòria, sent el guanyador del primer premi de les falles grans i infantils d'Alaquàs, que ha recaigut en la seua falla, l'avinguda Miguel Hernández. A Alaquàs ha aconseguit també el segon premi en els monuments grans, que ha estat per a Verge de l'Olivar, a més de guanyar també el guardó d'Ingeni i Gràcia. A Aldaia ha estat el guanyador de les falles infantils, guardó que ha arreplegat la falla Corts Valencianes. Ha obtingut premis també a Manises, Paiporta i Burjassot.